6. ทรัพย์สินที่ใช้ในการประกอบธุรกิจ

6.1 สำนักงาน

บริษัทฯ ใช้วิธีการเช่าพื้นที่ทำการสำนักงานใหญ่เพื่อประกอบธุรกิจ
โดยทำสัญญาเช่าพื้นที่ทำการสำนักงานใหญ่ ณ เลขที่ 25 อาคารอัลม่าลิงค์ ชั้น 9 ซอยชิดลม
ถนนเพลินจิต แขวงลุมพินี เขตปทุมวัน กรุงเทพมหานคร 10330 กับ บริษัท ลิงค์ เรียลเอสเตท
จำกัด และ บริษัท พัฒนาสินไทย จำกัด โดยมีรายละเอียดพื้นที่และอัตราค่าเช่าดังต่อไปนี้

+----------------+----------------+----------------+------------------+
| ชั้นที่            | พื้นที่            | ระยะเวลาการเช่า | อัตราค่าเช         |
|                |                |                | ่าอาคารและค่าบริการ |
|                | ( ตารางเมตร )  |                |                  |
|                |                |                | ( บาท / เดือน)    |
+----------------+----------------+----------------+------------------+
| 9              | 545            | 1 มิถุนายน 2547  | 245,250 บาท      |
|                |                | – 14 สิงหาคม    |                  |
|                |                | 2551           |                  |
+----------------+----------------+----------------+------------------+

6.2 สินทรัพย์อื่น

นอกเหนือจากสำนักงานของบริษัทฯ ซึ่งใช้เป็นสถานที่ในการดำเนินธุรกิจของบริษัทฯ แล้ว บริษัทฯ
ยังมีทรัพย์สินอื่นๆ ที่ใช้ในการประกอบธุรกิจ ประกอบด้วย สิ่งปลูกสร้าง เครื่องจักรและเครื่องยนต์
เครื่องมือช่าง เครื่องตกแต่งและเครื่องใช้สำนักงาน รถบรรทุกและส่วนตกแต่ง
และยานพาหนะและอุปกรณ์โดย ณ วันที่ 31 ธันวาคม 2550 มูลค่าตามบัญชีสุทธิของสินทรัพย์ดังกล่าว
สามารถสรุปได้ ดังนี้

( หน่วย : พันบาท )

  ----------------------------- --------------- ----------------- ---------------
  รายละเอียด                     ราคาทุน          ค่าเสื่อมราคาสะสม    มูลค่าตามบัญชี

  สิ่งปลูกสร้าง                     751             325               426

  เครื่องจักรและเครื่องยนต์           23,364          21,875            1,489

  เครื่องมือช่าง                    6,658           3,122             3,536

  เครื่องตกแต่งและเครื่องใช้สำนักงาน   4,924           2,687             2,237

  รถบรรทุกและส่วนตกแต่ง            946             946               -

  ยานพาหนะและอุปกรณ์              4,288           2,213             2,075

  รวม                           40,931          31,168            9,763
  ----------------------------- --------------- ----------------- ---------------

บริษัทฯ ได้ทำสัญญเช่าทางการเงินเพื่อซื้อรถยนต์ โดยมีเงื่อนไขผ่อนชำระเป็นรายเดือน ระยะเวลา
48 เดือน อัตราเดือนละ 43,086 บาท โดย ณ วันที่ 31 ธันวาคม 2550 บริษัทฯ
คงเหลือรถยนต์ผ่อนชำระเป็นจำนวน 3 คัน โดยผ่อนชำระอีก 22 งวด 1 คัน, 23 งวด 1 คัน
และ 30 งวด 1 คัน

6.3 นโยบายการลงทุนในบริษัทย่อยและบริษัทร่วม

เมื่อวันที่ 18 มกราคม 2551 บริษัทฯ ได้ทำสัญญาซื้อขายหุ้นของบริษัทหลักทรัพย์จัดการกองทุน ซีมิโก้
ไนท์ ฟันด์ แมเนจเม้นท์ จำกัด (SKFM) ซึ่งเป็นบริษัทที่ดำเนินธุรกิจในฐานะบริษัทจัดการกองทุน
โดยซื้อหุ้นสามัญจำนวน 51% ของทุนจดทะเบียนซึ่งชำระแล้ว จากบริษัท ไนท์ เอเซีย จำกัด
ผู้ถือสิทธิในการซื้อหุ้นของบริษัทหลักทรัพย์จัดการกองทุน ซีมิโก้ ไนท์ ฟันด์ แมเนจเม้นท์ จำกัด
จากบริษัทหลักทรัพย์ ซีมิโก้ จำกัด (มหาชน) ในราคาหุ้นละ 10.00 บาท จำนวน 1,019,993 หุ้น
เป็นเงิน 10.20 ล้านบาท โดยบริษัทฯ จ่ายเงินมัดจำ ณ วันทำสัญญา จำนวน 1.02 ล้านบาท
และเมื่อบริษัทฯ ดำเนินการซื้อหุ้นดังกล่าวเสร็จสิ้นจะมีผลให้บริษัทหลักทรัพย์จัดการกองทุน ซีมิโก้
ไนท์ ฟันด์ แมเนจเม้นท์ จำกัด เป็นบริษัทย่อยของบริษัทฯ ซึ่งบริษัทฯ
มีหน้าที่ต้องนำเสนองบการเงินรวม
อย่างไรก็ตามการซื้อหุ้นสามัญดังกล่าวอยู่ในขั้นตอนของการดำเนินการ โดยบริษัทฯ
คาดว่าจะสามารถดำเนินการเสร็จสิ้นได้ภายในไตรมาส 2 ของปี 2551 วัตถุประสงค์ของการลงทุน
คือ เงินปันผล และเพื่อเป็นการกระจายความเสี่ยงในการลงทุน และขยายเครือข่ายลูกค้าที่มีฐานะดี
(Customer network)